কলকাতাসহ দক্ষিণবঙ্গে ধেয়ে আসছে ঝড়
আগামী দুই-তিন ঘণ্টার মধ্যে ভারতের পশ্চিমবঙ্গের কলকাতাসহ দক্ষিণবঙ্গে ঝড়বৃষ্টি ধেয়ে আসছে। 







দেশটির আবহাওয়া অফিসের বরাতে বৃহস্পতিবার এ তথ্য জানিয়েছে জিনিউজ। 




খবরে বলা হয়, বসন্তের সকালে বাদলের ঘনঘটা। কলকাতাসহ দক্ষিণবঙ্গে ধেয়ে আসছে ঝড়। সঙ্গে বজ্র বিদ্যুৎসহ বৃষ্টির পূর্বাভাস রয়েছে।  
আগামী ২-৩ ঘণ্টার মধ্যে কলকাতা, হাওড়া, হুগলি, দুই ২৪ পরগনায়, পূর্ব বর্ধমান এবং নদিয়ায় ঝড়বৃষ্টির পূর্বাভাস দিয়েছে আলিপুর আবহাওয়া দফতর। 
দক্ষিণবঙ্গে ৩০-৪০ কিলোমিটার বেগে ঝড়ো হাওয়া বইবে। দমকা হাওয়ার সঙ্গে বজ্র বিদ্যুৎসহ বৃষ্টির সম্ভাবনা প্রায় সব জেলাতেই।
সপ্তাহজুড়েই বজ্র বিদ্যুৎসহ বিক্ষিপ্ত বৃষ্টির পূর্বাভাস। দক্ষিণবঙ্গে আজ বৃষ্টি বাড়বে। দমকা ঝড়ো হাওয়া বইতে পারে দক্ষিণবঙ্গে। সঙ্গে বজ্র বিদ্যুৎসহ হালকা থেকে মাঝারি বৃষ্টি। 
পশ্চিমা ঝড় ও পুবালি হওয়ার সংঘাতে বৃষ্টি রাজ্যজুড়ে। বঙ্গোপসাগরে তৈরি হয়েছে বিপরীত ঘূর্ণাবর্ত। গাঙ্গেয় পশ্চিমবঙ্গে রয়েছে ঘূর্ণাবর্ত। এর জেরে প্রচুর জলীয় বাষ্প ঢুকছে রাজ্যে।

আগামী দুই-তিন ঘণ্টার মধ্যে ভারতের পশ্চিমবঙ্গের কলকাতাসহ দক্ষিণবঙ্গে ঝড়বৃষ্টি ধেয়ে আসছে।